Punticielle

Punticielle è nu rione 'e Napule,  parte d'â Municipalità VI, cu 'e riune 'e  Varra e San Giuanne a Teduccio.

 Storia 
miniatura|'A villa 'e Caius Olius Ampliatus.
A ll'epoca de Rommani, int'â zona 'e Punticielle ce steva na pupulazione ca viveva fora d'â cità. A via Bartolo Longo, aroppo terremoto 'e ll'Irpinia d'ô 1980, truvajeno ddoje ville rustiche. Na 'e cheste era 'e nu discendente 'e nu veterano 'e Silla, Caius Olius Ampliatus, ca faceva e venneva cereali e vvino. Sta villa vennette atterrata pe ll'eruzione d'ô Vesuvio d'ô 79 D.C.

Dint'ô XI seculo accumparettero 'e primme scritture ncopp'â "Ponticello", ca era nu gruppo piccerello 'e case 'e campagna c'ê funde pe cultivà.Giovanni Alagi, Ponticelli, appunti e proposte per una ricerca storica, Napule, 1983, pp. 13-16.

miniatura|upright|'A baseleca d'â Neve.
'O paese crescette 'int'â primma parte d'ô XIII seculo c'â freveca d'â cchiù ntica basileca-santuario vesuviana: 'a Basilica santuario 'e Santa Maria d'â Neve.

Pe tramente stevano dduje paesi: "Ponticello grande" e "Ponticello piccolo", c'addeventarono aroppo no sulamente c'ô nomme plurale 'e "Ponticelli", comme sta scritto int'â nnumerazione de' Villaggi 'e Napoli d'ô 1497.Gennaro Aspreno Rocco, Brevi cenni storici del Comune di Ponticelli, della sua parrocchiale chiesa e del culto che in essa si rende a S. Maria della Neve, 1914, Sangiovanni e figlio, Napule, pp. 22-23.

Int'a rivoluzione napoletana d'ô 1799, a Punticielle accirettero 'e trirece uommene fedeli a Ferdinando IV.Libbro d'ê muorti d'â Chiesia 'e Maria Santissima da Neve.

Anfì 'o 1860, Punticielle fuje nu casale ca steva a sotta cità. Cu ll'annessione 'o regno d'Italia, addeventaje nu comune fì 'o 1925Gazzetta Ufficiale n. 293 del 18 dicembre 1925, recante la pubblicazione del Regio Decreto-Legge del 15 novembre 1925 n. 2183 (Aggregazione al comune di Napoli dei comuni di Barra, Ponticelli, San Giovanni a Teduccio e San Pietro a Patierno)., cuanno fuje aunito n'ata vota a Napule.

 Giugrafia 
Punticielle è 'o secunno cchiù gruosso rione 'e Napule, cu  crestiane, aroppo Forerotta. A nord tene 'e comune Casoria e Volla, a llevante Cercola e San Sebastiano ô Vesuvio, a sud 'o rione Varra e 'o comune 'e San Giorgio a Cremano,  a ponente 'o rione Puciuriale.

 Nutarelle 

Pendino